《富池寓怀》
宋代·董嗣杲

求佚徒将意揣摩，临高又惜岁蹉跎。
隔江山秃秋烟空，入树风号夜浪多。
童子得钱思远引，邻翁借酒强高歌。
谩传客路饶孤笛，若老山村只短蓑。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。